stanford-oval/wikipedia huggingface dataset:
Ethel the Frog
Ura

Yhtye julkaisi omarahoitteisen heavy metal -version The Beatlesin kappaleesta "Eleanor Rigby" vuonna 1978 ennen vuoden 1980 yhtyeen omaa nimeä kantavaa ensialbumia. Yhtye oli myös mukana vuonna 1980 julkaistussa Metal for Muthas -kokoelmassa. Englantilaistiskijukka Neal Kay on julkaissut enemmänkin vastaavia kokoelmia, joten levyltä löytyvä "Fight Back" -kappale ei lisännyt yhtyeen merkittävyyttä heavy metal -piireissä.
Vuonna 1979 yhtye allekirjoitti sopimuksen suurlevy-yhtiö EMI:n kanssa. EMI uudelleenjulkaisi yhtyeen "Eleanor Rigby" -singlen, jonka B-puolena uudelleenjulkaisussa oli kappale "Whatever Happened to Love".
Yhtye julkaisi yhden täyspitkän albumin, Ethel the Frogin, niin ikään EMI:n levymerkillä. Ensimmäisen albumin julkaisun jälkeen yhtyeen tarina ei näyttänyt etenevän vaikka yritystä oli vuonna 1981, ja sen jäsenet hajosivatkin eri suuntiin, jolloin yhtye hajosi lopullisesti.
Lopullinen kokoonpano

Lähde
Doug Sheppard - laulu, kitara
Paul Conyers - rummut
Paul Tognola - kitara
Terry Hopkinson - basso
Diskografia

Ethel The Frog (1980)
Diskografia > Muut

Metal for Muthas -kokoelmalevy(1980)
Aiheesta muualla

Yhtyeen diskografia sekä artikkeli yhtyeestä (Arkistoitu – Internet Archive)
Franz Brunner

| Mitalit> Maa:   Itävalta.Miesten käsipallo. Olympialaiset  | Mitalit> Maa:   Itävalta.Miesten käsipallo. Olympialaiset  | Mitalit> Maa:   Itävalta.Miesten käsipallo. Olympialaiset  | Maa:   Itävalta> Miesten käsipallo. |
| --- | --- | --- | --- |
|  Hopeaa | Berliini 1936 | käsipallo |  |
Franz Brunner (21. maaliskuuta 1913 – 22. joulukuuta 1991) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936. Brunner pelasi turnauksessa kaksi ottelua.
Franz Bürkl

Franz Bürkl (k. 7. syyskuuta 1943) oli SS-Oberscharführer ja Gestapon päällikkö toisen maailmansodan aikana Puolassa. Hänet salamurhattiin Puolan kotiarmeijan operaatio Bürklissa syyskuussa 1943.
Bürkl oli vastuussa monista joukkoteloituksista, Puolan juutalaisten massamurhista ja vankien teloituksista pahamaineisessa Pawiakin vankilassa Varsovassa. Hän työskenteli Pawiakin vankilassa Zugführerina ja varakomentajana. Hänellä oli tapana muun muassa mennä Varsovan ghettoon ampumaan ihmisiä sattumanvaraisesti. Varsovan geton kansannousun aikana hän tarjoutui toisten Pawiakin vartijoiden kanssa metsästämään juutalaisia. Hänen sanottiin myös olleen morfiiniriippuvainen eikä hän koskaan liikkunut ilman saksanpaimenkoiraansa Kastoria, jota hän käytti Pawiakin vankien terrorisointiin. Hänen uhriensa joukossa oli Dionizy Błeszyński, Puolan kotiarmeijan komentaja joka vangittiin ja hirtettiin 1943.[lähde? ]
Puolan vastarintaliike tuomitsi Bürklin kuolemaan sadistina ja massamurhaajana, ja hänet ammuttiin syyskuussa 1943 Varsovassa kadulla.[lähde? ]
Etelä-Hwanghae

| Etelä-Hwanghaen maakunta 황해남도 Hwanghaenam-do |
| --- | --- |
 Haejun kaupunkia
 Maakunnan sijainti Pohjois-Koreassa
Valtio:  Pohjois-Korea
Alue:  Hwanghae
Hallinto:  
 – hallinnollinen keskus:  Haeju
Pinta-ala:  8 002 km²
Väkiluku (2008):  2 310 485
 – väestötiheys:  288,7 as./km²
Etelä-Hwanghaen maakunta (kor. 황해남도, Hwanghaenam-do, hanja 黃海南道, McCune‑Reischauer Hwanghaenam-do) on yksi Pohjois-Korean maakunnista. Se sijaitsee maan lounaisosassa Keltaisenmeren rannikolla. Etelä-Hwanghaessa on vuoden 2008 väestönlaskennan mukaan 2 310 485 asukasta ja sen pinta-ala on 8 002 neliökilometriä. Maakunnan pääkaupunki on Haeju.
Maantiede

Maakunta on osa Haeson aluetta, ja rajoittuu lännessä Keltaiseenmereen, pohjoisessa ja idässä Pohjois-Hwanghaen maakuntaan. Etelässä maakunta rajoittuu osittain Korean demilitarisoituun vyöhykkeeseen, joka sijaitsee Pohjois- ja Etelä-Korean rajalla.
Etelä-Hwanghaen rannikolla on monia pieniä saaria, joista monet ovat asumattomia. Monia suurimmista saarista, kuten Baengnyeongia hallinnoi Etelä-Korea. Suurimmat saaret, jotka kiistatta kuuluvat Pohjois-Korealle ovat Kirin, Changrin ja Sunwi.
Maakunta, joka ei ole kovin vuoristoinen, on ainutlaatuisen sopiva maatalouteen, ja siitä käytetään myös nimitystä "Pohjois-Korean leipäkori". Suuri osa maasta on omistettu maatalouden käyttöön, ja näin nälänhätä Pohjois-Koreassa maaliskuussa 1990 ei osunut alueelle niin kovaa kuin muissa osissa maata. Tasangoilla viljellään monia lajeja vihanneksia, hedelmiä, viljaa ja riisiä.
Haeju, maakunnan pääkaupunki, on myös suurin satama eteläisessä Pohjois-Koreassa Wonsanin jälkeen. Alueella on myös useita muinaisia hautakumpuja ja kulttuurin muistomerkkejä, kuten Kangsosan buddhalainen temppeli, antiikin kivipagodit, ja Goryeo-aikakauden jäävarasto.
Aluejako

Etelä-Hwanghaen maakunta jakautuu yhteen kaupunkiin (si) ja 19 piirikuntaan (gun).
Aluejako > Kaupungit

Haeju-si (해주시; 海州市)
Aluejako > Piirikunnat

Anak-gun (안악군; 安岳郡)
Baecheon-gun (배천군; 白川郡)
Bongcheon-gun (봉천군; 峰泉郡)
Byeokseong-gun (벽성군; 碧城郡)
Cheongdan-gun (청단군; 青丹郡)
Eunnyul-gun (은률군; 殷栗郡)
Euncheon-gun (은천군; 銀泉郡)
Gangryeong-gun (강령군; 康翎郡)
Gwail-gun (과일군; 과일郡)
Jaeryeong-gun (재령군; 載寧郡)
Jangyeon-gun (장연군; 長淵郡)
Ongjin-gun (옹진군; 甕津郡)
Ryongyeon-gun (룡연군; 龍淵郡)
Samcheon-gun (삼천군; 三泉郡)
Sincheon-gun (신천군; 信川郡)
Sinwon-gun (신원군; 新院郡)
Songhwa-gun (송화군; 松禾郡)
Taetan-gun (태탄군; 苔灘郡)
Yeonan-gun (연안군; 延安郡)
Aiheesta muualla

Kuvia tai muita tiedostoja aiheesta Etelä-Hwanghaen maakunta Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:South Hwanghae
Käännös suomeksi
Esbjörn Svensson

| Esbjörn Svensson |
| --- | --- |

Henkilötiedot
Syntynyt: 16. huhtikuuta 1964 Västerås, Ruotsi
Kuollut: 14. kesäkuuta 2008 (44 vuotta) Solna
Ammatti:  pianisti, säveltäjä
Muusikko
Tyylilajit:  jazz
Soittimet:  piano
Levy-yhtiöt:  ACT Music 
Aiheesta muualla
www.est-music.com
  [ Muokkaa Wikidatassa ] [ ohje ]  
Esbjörn Svensson (16. huhtikuuta 1964 Västerås, Ruotsi – 14. kesäkuuta 2008 Solna) oli ruotsalainen jazzpianisti ja säveltäjä.
Svensson perusti Magnus Öströmin ja Dan Berglundin kanssa Ruotsin kansainvälisesti tunnetuimman jazzyhtyeen Esbjörn Svensson Trio, myöhemmin E.S.T. Säveltäjänä ja improvisoijana Svensson oli tyylillisesti laaja-alainen, ja hänellä oli kyky vangita laajojen kuulijakuntien huomio. Svenssonia on hänen kuolemansa jälkeen verrattu muun muassa Jan Johanssoniin. Svensson sai musiikistaan useita palkintoja.
14. kesäkuuta 2008 Svensson vammautui vakavasti urheilusukelluksen yhteydessä sattuneessa onnettomuudessa Ingarön lähellä Tukholman saaristossa, ja hänet vietiin pelastushelikopterilla Karoliiniseen sairaalaan Solnaan, jossa hän myöhemmin kuoli.
Diskografia

1993 - When everyone has gone
1997 - Winter i Venice
1998 - EST plays Monk
1999 - From Gagarins point of view
2001 - Good morning Susie Soho
2002 - Strange place for snow
2003 - Seven days of falling
2003 - EST Live in Stockholm
2005 - Viaticum
2006 - Tuesday wonderland
2007 - Live in Hamburg
Filmografia

1995 Stora och små män (näyttelijä pianistina)
2000 Det nya landet (säveltäjä)
2002 In My Skin (säveltäjä)
Sävellykset (valikoima)

Vinterport
Waltz for the lonely ones
From Gagarin's Point of View
Aiheesta muualla

Esbjörn Svenssonin muistokirjoitus Helsingin Sanomissa[vanhentunut linkki]
Esbjörn Svensson Trion viralliset kotisivut
Esbjörn Svennson Trion teoksia ACT-levy-yhtiön sivuilla (Arkistoitu – Internet Archive)
Fredrik von Post

von Post -aatelissuvun sukuvaakuna.
Fredrik von Post (1726 Uppland, Ruotsi – 11. huhtikuuta 1805 Enköping, Uppsala, Ruotsi) oli von Post -sukuun kuulunut lakimies ja poliitikko, joka toimi Ruotsissa Svean hovioikeuden askultanttina ja Turun hovioikeuden presidenttinä. Hän kuoli 1805 Stora Bärbyssä ja hänet haudattiin Upsalassa 22. huhtikuuta 1805 Girestan kirkkoon.
Franz Böckli

| Mitalit> Maa:   Sveitsi.Miesten ammunta. Olympialaiset  | Mitalit> Maa:   Sveitsi.Miesten ammunta. Olympialaiset  | Mitalit> Maa:   Sveitsi.Miesten ammunta. Olympialaiset  | Maa:   Sveitsi> Miesten ammunta. |
| --- | --- | --- | --- |
|  Kultaa | Pariisi 1900 | 300 m sotilaskivääri, joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Loosduinen 1899 | 300 m vapaakivääri, asennot, joukkuekilpailu |  |
|  Kultaa | Loosduinen 1899 | 300 m vapaakivääri, pysty |  |
|  Pronssia | Loosduinen 1899 | 300 m vapaakivääri, asennot |  |
Franz Böckli (15. maaliskuuta 1858 – 14. helmikuuta 1937) oli sveitsiläinen ampuja ja olympiavoittaja. Hän osallistui Pariisin olympialaisissa 1900 kaikkiin 300 metrin sotilaskiväärin kilpailuihin ja voitti kultaa joukkuekilpailussa.
Böckli voitti Loosduinenin MM-kisoissa 1899 vapaakiväärin pystyasennon tuloksella 315.
Böckli ampui vuonna 1899 vapaakiväärin 40 laukauksen pystyasennossa maailmanennätyksen 315. Tulos oli 17 pistettä parempi kuin Achille Parochen edellsenä vuonna ampuma edellinen ennätys. Böcklin ennätys pysyi voimassa kuusi vuotta, kunnes Paul van Asbroeck rikkoi sen vuonna 1905.
EuroFloorball Cup 2019

| --- | --- |
EuroFloorball Cup 2019

Joukkueet: Miehet: 6 Naiset: 6
Isäntämaa: Slovakia
Kaupungit: Malacky
Ajankohta: 9.–13. lokakuuta 2019
Miehet
 Kultaa:  Tsunami
 Hopeaa:  Greåker
Naiset
 Kultaa:  Nauka-SAFU
 Hopeaa:  Kysucké NM
  ← 2017 :  2020 →  
EuroFloorball Cup 2019 on järjestyksessään 8. Euroopan 5. ja huonommin sijoittuneiden maiden seurajoukkueiden salibandyturnaus. Vuonna 2018 ei poikkeuksellisesti järjestetty EuroFloorball Cupia, sillä turnaukselle ei löydetty järjestäjää. Myöskään vuoden 2019 turnauksen järjestäminen oli epävarmaa. EuroFloorball Cup 2019 pelataan Slovakian Malackyssä.
Joukkueet

| --- | --- |
 Miehet  Leipzig   Greåker   AS Trenčín   Tsunami   Phoenix   Komarom :  Naiset  Kysucké NM   Gdańsk   Weissenfels   Nauka-SAFU   Leganes   CDE El Valle
Fredrika-kirjastot

Fredrika-kirjastot (ruots. Fredrikabiblioteken) on yhdentoista pohjalaisen kunnan yhteinen kirjastokimppa. Se palvelee noin 100 000 asukkaan väestöpohjaa kaksikielisten kuntien alueella, jossa ruotsin kieli on enemmistökieli. Kirjastokimppaan kuuluvat kunnankirjastot seuraavista kunnista: Korsnäs, Kristiinankaupunki, Kruunupyy, Luoto, Maalahti, Mustasaari,  Närpiö, Pedersöre, Pietarsaari, Uusikaarlepyy ja Vöyri.
Kirjastokimpan nimi viittaa syntyjään pietarsaarelaiseen kirjailija Fredrika Runebergiin (1807-1879).
Pietarsaaren kirjaston sisäänkäynti.
Frederika-kirjastoyhteistyön piirissä oli heinäkuun 2021 alussa yhteensä 40 kiinteää kirjastotoimipaikkaa tai kirjastoautoa:
| 0 | 1 | 2 |
| --- | --- | --- |
|  Ala-Ähtävän kirjasto  Alavetelin kirjasto  Bergön kirjasto  Björköbyn kirjasto  Bosundin kirjasto  Jepuan kirjasto  Koivulahden kirjasto  Kolpin kirjasto  Korsholms bokbuss  Korsnäsin kunnankirjasto  Kristiinankaupungin kirjasto  Kristiinankaupungin kirjastoauto  Kruunupyyn kirjastoauto  Kruunupyyn pääkirjasto  |  Lappfjärd bibliotek  Lappforsin lainausasema  Lepplaksin kirjasto  Luodon pääkirjasto  Maksamaan kirjasto  Munsalan kirjasto  Mustasaaren pääkirjasto  Nykarleby stadsbibliotek  Närpiön kirjastoauto  Närpiön pääkirjasto  Oravaisten kirjasto  Pedersören pääkirjasto  Petolahden kirjasto  Pietarsaaren kirjasto  |  Pirttikylän kirjasto  Purmon kirjasto  Raippaluodon kirjasto  Sandsundin kirjasto  Sulvan kirjasto  Teerijärven kirjasto  Vöyrin kirjastoauto  Vöyrin pääkirjasto  Yli-Ähtävän kirjasto  Ylimarkun kirjasto  Yttermalaxin kirjasto / pääkirjasto  Övermalax barnbibliotek  |
Francisco Ormachea

Francisco Ormachea  (s. 1936) on bolivialainen elokuvaohjaaja.   Hänen elokuvansa Aiayu vuodelta 1996 kertoo aimarojen kästyksistä kuolemanjälkeisestä elämästä. Elokuva on tehty aimaran kielellä.
Teoksia

Ajayu 1996
Titicaca  1990
Aiheesta muualla

IMDB
For What It’s Worth

| ”For What It’s Worth” Liam Gallagher |
| --- | --- | --- |

Singlen tiedot
 Albumilta: As You Were
 Äänitetty : 2016–2017
 Julkaistu: 10. elokuuta 2017
 Formaatti: digitaalinen lataus, suoratoisto
 Tekijä(t): Liam Gallagher, Simon Jons
 Tuottaja(t): Greg Kurstin
 Tyylilaji: alternative rock
 Kesto: 04.11
 Levy-yhtiö: Warner Bros. Records
Liam Gallagherin muut singlet
| ”Chinatown” 2017 | ”For What It’s Worth” 2017 | ”Greedy Soul” 2017 |
For What It’s Worth on brittiläisen laulaja Liam Gallagherin kappale, joka julkaistiin kolmantena singlenä hänen debyyttialbumiltaan As You Were 10. elokuuta 2017. Kappale on Liam Gallagherin ja Simon Jonsin kirjoittama ja sille kuvattiin edellisten singlejen tapaan musiikkivideo.
”For What It’s Worth” ylsi Britannian singlelistalla parhaimmillaan sijalle 33.
Kappaleet > Digitaalinen lataus ja suoratoisto

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | For What It’s Worth | 4.11 |  |  |  |  |  |  |  |
|  |  | 4.11 |  |  |  |  |  |  |  |
Fellinin Rooma

| Fellinin Rooma> Roma |
| --- | --- |

Ohjaaja:  Federico Fellini
Käsikirjoittaja:  Federico Fellini   Bernardino Zapponi
Tuottaja:  Turi Vasile
Säveltäjä:  Nino Rota
Kuvaaja:  Giuseppe Rotunno
Leikkaaja:  Ruggero Mastroianni
Tuotantosuunnittelija:  Danilo Donati
Pukusuunnittelija:  Danilo Donati
Lavastaja:  Danilo Donati
Pääosat:  Peter Gonzales Fiona Florence Britta Barnes Pia De Doses
Valmistustiedot
Valmistusmaa:  Italia Ranska
Tuotantoyhtiö:  Ultra Film Les Productions Artistes Associés P.E.A. - Produzioni Europee Associate
Levittäjä:  Netflix
Ensi-ilta:  16. maaliskuuta 1972
Kesto:  113 min
Alkuperäiskieli:  italia saksa ranska espanja englanti
Aiheesta muualla
IMDb 
Elonet
AllMovie
Infobox OKNimi-testi OK: 
Fellinin Rooma (ital. Roma) on Federico Fellinin ohjaama italialais-ranskalainen elokuva vuodelta 1972. Se on tajunnanvirran varassa liikkuva näennäis- tai puoliomaelämäkerrallinen tutkielma Roomasta ja samalla kunnianosoitus tuolle kaupungille.
Aikatasot

Elokuva liikkuu ensisijaisesti kahdessa aikatasossa. Perustana on nykyhetki, 1970-luvun alun Rooma, jossa Fellinin itsensä esittämän Fellinin johtama kuvausryhmä tekee elokuvaa kaupungista. Nämä jaksot on toteutettu näennäisdokumentin tyyliin, ja niissä seurataan muun muassa tuolloista metrolaajennustyömaata.
Nyt-hetkestä rönsyää välähdyksiä Fellinin nuoruuteen, kun hän saapuu nuorukaisena kaupunkiin. Dokumenttitason Fellini antaa ymmärtää näitten Benito Mussolinin aikaiseen Roomaan sijoittuvien jaksojen olevan omaelämäkerrallisia kohtauksia, joitten kuvausta näennäisdokumentti seuraa. Nuorukais-Felliniä näyttelee Peter Gonzales, Riminiin sijoittuvissa alun lapsuuskuvauksissa lapsinäyttelijä Stefano Mayore.
Tyyli

Fellinin Roomassa ei ole varsinaista juonta, vaan tapahtumat etenevät assosiaatioitten ja tajunnanvirran kantamana. Kahden Fellinin lisäksi kukaan näyttelijä ei oikeastaan siksi nouse keskeiseen rooliin. Dokumentaristisessa nyt-tasossa on joukko cameo-esiintymisiä. Esimerkiksi tuolloin Roomassa asunutta amerikkalaiskirjailija Gore Vidalia haastatellaan hänen kaupungista saamistaan vaikutelmista. Elokuvan loppumetreillä kuvausryhmä on törmäävinään sattumalta italialaisen elokuvan ikoniin Anna Magnaniin, joka toivottaa Fellinille hyvää yötä.
Elokuvan katsoja törmää kahdessa aikatasossa moniin enemmän tai vähemmän mielikuvituksellisiin kohtauksiin Fellinin ikuisessa kaupungissa. Nuoren Fellinin Roomassa esimerkiksi aterioidaan moniäänisesti ja hälyisästi piazzalla sekä vieraillaan vaudevilleteatterissa ja bordellissa. Nykyhetken Roomassa kuvausryhmä muun muassa vierailee katolisessa muotinäytöksessä irvokkaan satiirisessa jaksossa ja sattuu olemaan paikalla, kun metrotyömaalla paljastuu unohduksiin jäänyt muinainen freskosali, jonka kohtalo on fantastisen traaginen.
Fellinin Rooma on monin tavoin tyypillinen Fellini-elokuva rönsyäväisyyksineen, liioittelevaisuuksineen, rehevine naisineen ja muine fellinimäisine tyylipiirteineen. Kriitikko Kaisu Tervonen kuvaa elokuvaa näin: ”Kauneimmillaankin kuvissa on aina jotain rietasta ja pyhimmilläänkin kaupungissa jotain likaista.” Varsinkin näennäisdokumentaristisissa jaksoissa ilmenee myös postmodernismille tyypillistä itsestään tietoista fiktiota, kun kuvausryhmää johtava Fellini joutuu sanailuihin ohikulkijoitten kanssa ja nämä kommentoivat ohjaajan aiempien elokuvien ominaispiirteitä.
EuroSepi Kumpulainen Remix

| EuroSepi Kumpulainen Remix Sepi Kumpulainen |
| --- | --- | --- |

EuroSepi Kumpulainen Remix
Studioalbumin tiedot
 Äänitetty : 1993
 Julkaistu: 1993
 Formaatti: CD, C-kasetti
 Tyylilaji: huumorimusiikki, elektroninen musiikki
 Kesto: 17.17
 Levy-yhtiö: Snap Records
EuroSepi Kumpulainen Remix on laulaja Sepi Kumpulaisen vuonna 1993 julkaistu "minialbumi". Levy sisältää Kumpulaisen aiempien albumeiden kappaleita elektromusiikkiversioina. Albumi ei saanut erityistä menestystä aikaisempiin albumeihin verrattuna. Albumin julkaistiin CD-levynä ja C-kasettina.
Kappaleet

Railakas ilta Venetsiassa (Remix) – 3.11
Talonmiehen poika (Kalevankatu Mix) – 3.02
Armotonta menoa (Rock 'N' Roll Mix) – 2.30
Hirviö tuli mua vastaan (Plugged Studio Live) – 1.34
Esko Aho (on ihan laho) (Remix) – 3.44
Mahtava mies (Talomix) – 3.14
Frenzy (täsmennyssivu)

Frenzy voi tarkoittaa seuraavia:
Frenzy, elokuva
Frenzy, Split Enzin albumi
Frenzy, videopeli
Frenzy, hahmo Transformers-sarjassa
Frenzy, musiikkifestivaali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Frenzy”, voi hakea sivunnimihaulla, laajalla sivunnimihaulla tai tekstihaulla.
Filip Kljajić

| Henkilötiedot |
| --- | --- | --- |
Koko nimi: Filip Kljajić
Syntymäaika: 16. elokuuta 1990 (ikä 34)
Syntymäpaikka: Belgrad, Serbia
Kansalaisuus:  Serbia
Pelipaikka: Maalivahti
Pituus: 195 cm
Seurat
| Vuodet | Seura | O (M) |
| 2008–2009 2009–2010 2010–2012 2012–2013 2014–2020 2014 2018 2020– | FK Hajduk Beograd Šumadija Arandjelovac FK Metalac Gornji Milanovac FK Rad FK Partizan →FK Teleoptik →AO Platanias Omiya Ardija | 8 (0) 41 (0) 20 (0) 38 (0) 51 (0) 12 (0) 13 (0) 15 (0) |
Maajoukkue
| 2016 | Serbia | 1 (0) |
 Seurajoukkueuran tilastot kattavat vain kansalliset sarjat.
Filip Kljajić (s. 16. elokuuta 1990 Belgrad) on serbialainen jalkapalloilija.
Jalkapallomaajoukkue

Kljajić debytoi Serbian maajoukkueessa syyskuussa 2016.
Fresagrandinaria

| Fresagrandinaria |
| --- | --- |
Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Giovanni Di Stefano
Pinta-ala:  
 – Kokonaispinta-ala:  25,15 km²
Väkiluku (31.12.2017):  946
 – Väestötiheys:  38 as./km²
Postinumero:  66050
Infobox OKVirheellinen NIMI-arvo: 
Fresagrandinaria on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 946 ihmistä vuonna 2017. Vuoden 2011 väestönlaskennan mukaan kunnassa oli 1 056 asukasta.
Fakhreddine Ben Youssef

| 0 | 1 | 2 |
| --- | --- | --- |

Henkilötiedot
Syntymäaika: 21. kesäkuuta 1991 (ikä 33)
Syntymäpaikka: Tunisia
Pelipaikka: hyökkääjä
Pituus: 192 senttimetriä
Seura
Seura:  Ettifaq FC
Pelinumero: 99
Junioriseurat
1999–2009 2009–2011:  Stade Tunisien  EOG Kram
Seurat
| Vuodet | Seura | O (M) |
| 2011–2015 2015 2015–2018 2018– |  CS Sfaxien  FC Metz  Espérance  Ettifaq FC | 72 (14) 6 (0) 41 (17) 8 (4) |
Maajoukkue
| 2012– |  Tunisia | 32 (6) |
 Seurajoukkueuran tilastot kattavat vain kansalliset sarjat, päivitetty 17. kesäkuuta 2018.  Maajoukkueuran tilastot päivitetty 29. kesäkuuta 2018.
Fakhreddine Ben Youssef (s. 21. kesäkuuta 1991) on tunisialainen jalkapalloilija. Hyökkääjänä pelaava Ben Youssef edustaa Saudi-Arabian valioliigassa Ettifaqia.
Seurajoukkueura

Ben Youssef aloitti seurauransa pääsarjassa kaudella 2011–2012 CS Sfaxienin riveissä. Hän teki avauskaudellaan kolme maalia. Ben Youssef juhli Tunisian mestaruutta kaudella 2012–2013.
Tammikuussa 2015 Ben Youssef siirtyi kolmenvuoden sopimuksella FC Metzin riveihin. Hän pelasi kuitenkin kuusi ottelua ja jätti seuran heinäkuussa 2015.
Seurajoukkueura > Esperance

Ben Youssef palasi lyhyen ajan sisällä takaisin Tunisiaan ja Espérancen riveihin heinäkuussa 2015. Hän saavutti heti menestystä voittamalla kauden päätteeksi Tunisian cupin toisen kerran urallaan. Pääsarjassa Espérance sijoittui toiseksi ja Ben Youssef onnistui maalinteossa kahdeksan kertaa ollen maalitilaston viides ja Espérancen kolmanneksi paras maalintekijä. Kaudella 2016–2017 Ben Youssef teki viisi maalia kymmenessä pelissä ja juhli kauden päätteeksi Tunisian mestaruutta. Hän aloitti vielä kauden 2017–2018 Espérancen riveissä tehden kauden alkupuolella neljä maalia 12 pelaamassaan sarjaottelussa. Hän siirtyi kesken kauden tammikuussa 2018 Saudi-Arabiaan.
Seurajoukkueura > Ettifaq

Tammikuussa 2018 Ben Youssef siirtyi Ettifaq FC:hen. Hän pelasi avauskaudellaan kahden ottelua, joissa hän teki neljä maalia. Joukkue sijoittui kauden päätyttyä neljänneksi.
Maajoukkueura

Ben Youssef pelasi ensimmäisen maaottelunsa Egyptiä vastaan 16. lokakuuta 2012. Ja teki avausmaalinsa maajoukkueessa toisessa ottelussaan Irakia vastaan.
Ben Youssef valittiin vuoden 2013 Afrikan-mestaruuskisoihin, jossa hän pelasi vaihtopelaajan roolissa. Tunisian kisat päättyivät alkulohkoon.
Kesäkuussa 2018 Ben Youssef valittiin Tunisian maajoukkueeseen 2018 MM-kilpailuihin Venäjälle. Hän pelasi Tunisian kaikissa kolmessa lohko-ottelussa. Maalinteossa Ben Youssef onnistui kerran viimeisessä ottelussa Panamaa vastaan.
Florence (Los Angeles)

Los Angeles Timesin mukainen Florencen kartta.
Florence on asuinalue South Los Angelesin kaupunginosassa Los Angelesissa Kalifornian osavaltiossa Yhdysvalloissa. Alueen asukasluku oli 46 610 vuonna 2008. Florencen asuntokanta koostuu enimmäkseen vuokra-asunnoista.
Florencen väestö koostuu enimmäkseen latinoista. Toiseksi suurimman etnisen ryhmän muodostavat afroamerikkalaiset.
Florence Arthaud

Florence Arthaud vuonna 2009.
Florence Arthaud (28. lokakuuta 1957 Boulogne-Billancourt, Ranska – 9. maaliskuuta 2015 Villa Castelli, La Riojan maakunta, Argentiina) oli ranskalainen kilpapurjehtija. Arthaud sai surmansa Villa Castellin helikopterionnettomuudessa maaliskuussa 2015. Samassa onnettomuudessa kuolivat myös ranskalainen nyrkkeilijä Alexis Vastine ja uinnin olympiavoittaja Camille Muffat.
EuroMayDay

EuroMayDay on vappuna järjestettävä prekariaatin kansainvälinen toimintapäivä, joka tuo esille toimeentuloa ja sosiaalisten oikeuksien laajentamista koskevia yhteiskunnallisia vaatimuksia. Toimintapäivään on osallistuttu viime vuosina useissa Euroopan kaupungeissa järjestämällä värikkäitä katuparaateja.
Toimintapäivä käynnistettiin vuonna 2001 Milanossa, Italiassa. Sieltä EuroMayDay levisi ensin Barcelonaan 2004 ja myöhemmin noin viiteentoista eurooppalaiseen kaupunkiin 2005. Järjestäjien arvioiden mukaan toimintapäivän osallistujamäärät ovat kasvaneet huomattavasti: vuonna 2001 Milanossa osallistujia oli noin 5 000, 2003 noin 50 000. Vuonna 2004 Milanossa ja Barcelonassa järjestetty EuroMayday kokosi noin 100 000 ihmistä ja vuoden 2005 Euroopan-laajuinen mobilisaatio toi kaduille jopa 200 000 ihmistä.
EuroMayDayn taustalla on ollut erilaisten yhteiskunnallisten toimijoiden muodostama verkosto, johon on kuulunut perustason ammattiliittoja, opiskelijaryhmiä, siirtolaisten yhdistyksiä, hakkereita, autonomisia sosiaalikeskuksia ja monia muita tahoja.
EuroMayDay on vaatinut loppua yleistetyn epävarmuuden tuottamiselle, joka kohdistuu ennen kaikkea epäsäännöllisissä työsuhteissa työskenteleviin, nuoriin, naisiin sekä siirtolaisiin.
Aiheesta muualla

EuroMayDay Online Archive[vanhentunut linkki]
EuroMayDay
EuroMayDay Helsingissä (Arkistoitu – Internet Archive)
Valtamedia
Valokuvia
Ylen Elävä arkisto: A-talk makasiinimellakoista 2006
Mielenosoituksen jatkobileet VR:n makasiinien eteläsiivessä.
Pidätys EuroMayDay -mielenosoituksessa 30. huhtikuuta 2007